**Nu-i așa că am dreptate?**

*Bellamy65*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frunzuliţă lemn de nai,

mă urcai pe-un vârf de plai

mâinile-mi împreunai,

şi la Domnul mă rugai :

-Doamne sfinte, ceresc tată,

n-ai cumva nici o răsplată

pentru-acei mişei burtoşi

ce se cred ditai sfătoşi?

Stau în fruntea ţării mele

şi nu fac decât belele:

Ţara ne-au amanetat,

brazii ni i-au retezat.

Ne-au gonit pe căi străine,

pentru-o bucată de pâine,

Pâine'amară şi trudită

de mi-e inima sfârşită.

C'am luat jalea în spinare

Şi-am plecat în lumea mare,

lume-amară și străină

și-i doar inimă haină,

că de dai de-un al tău „frate”,

te-njunghie pe la spate.

N-a rămas din noi decât

doar ce-i hâd și ce-i urât.

Iar de dăm de-un suflet mare

îl călcăm toți în picioare.

Tropăim pe a lui rană

fără inimă umană,

Ne gândim că-i prost: ”Dă-l dracu!”

Dar ne-a ajutat săracu...

Nu ne mai interesează

buzunarul de-ncasează!

Vrem doar bani și-avere multă

nimic nu ne mai încântă,

vrem mașini, piscină-n curte

și „firmate” cât de multe.

Vezi : -Aici e buba lumii

pe care n-o-nțeleg unii,

unui prost dă tot ce are,

și-altul bagă-n buzunare.

Unu-i hoț și-și face rostul

Tu rămâi în șanț ca prostul!

Și-acum spune-mi tu fârtate:

-Nu-i așa că am dreptate?